GULF ออลไทม์ไฮ โบรกฯชูเด่นสุด “กลุ่มโรงไฟฟ้า” คาดกำไรปี 65 โตแกร่ง เคาะเป้า 52 บ.
GULF บวกสวนตลาด 4% “ออลไทม์ไฮ” โบรกฯชูเด่นสุด “กลุ่มโรงไฟฟ้า” คาดกำไรปี 65 โต 45% อีกทั้งกำลังการผลิตรวมปี 65 เพิ่มขึ้น 33% สู่ 5,045 MW แนะนำราคาเป้าหมาย 52 บ.
14 ม.ค. 2565

ผู้สื่อข่าวรายงานว่าวันนี้ (14 ม.ค. 2565) ราคาหุ้นบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ เวลา 11:31 น. อยู่ที่ระดับ 50.75 บาท เพิ่มขึ้น 1.75 บาท หรือ 3.57% โดยทำจุดสูงสุดที่ 50.75 บาท และทำจุดต่ำสุดที่ 48.75 บาท ด้วยมูลค่าการซื้อขาย 1.85 พันล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (14 ม.ค. 2565) โดยคาดกำไรปี 2565 เติบโตเพิ่มขึ้น 45% จากงวดเดียวกันของปีก่อน เด่นสุดในกลุ่มโรงไฟฟ้าที่ทางฝ่ายวิจัยศึกษา, กำลังการผลิตรวมปี 2565 เพิ่มขึ้น 33% สู่ 5,045 MW, เน้นพลังงานทางเลือกมากขึ้น โดยคาดปีหน้าเพิ่มขึ้นราว 200-400 MW, ราคาก๊าซเพิ่มขึ้นกระทบจำกัด (รายได้จากนิคมฯเพียง 10% ของทั้งหมด) แนะนำราคาเป้าหมาย 52 บาท